**Megzkite kojines ir išreikškite palaikymą žmonėms su DS**



**Kodėl kojinės?** – Skirtingos vienos poros kojinės yra tapusios tarptautiniu tolerancijos žmonėms su Dauno sindromu simboliu, kadangi tokia forma yra labai panaši į *chromosomos*.

**Kas toliau?** – Pasaulinę „saulyčių“ dieną (t.y. kovo 21 d., kuri yra **Pasaulinė Dauno sindromo diena**) įvairiuose Lietuvos miestuose bus neatlygintinai dalijamos mūsų visų megztos kojinytės, kurios primins, kad saulė šviečia ne tik danguje.

Jei nežinote, kaip megzti kojinytes, mezgimo/nėrimo instrukcijas rasite žemiau. Jūsų numegztų ar nunertų kojinių pora turi būti skirtingų spalvų ar raštų. Fantazijai ribų nėra!

**Jūsų palaikymo lauksime iki kovo 15 d.** Numegztas kojinytes siųskite adresu:
„Žmonių su Dauno sindromu ir jų globėjų asociacijai“
Žolyno g. 47, LT-10254 Vilnius

Prašome, kad kartu su kojinytėmis įdėtumėte kortelę, kurioje būtų nurodytas kojinyčių autoriaus vardas, pavardė, gyvenamoji vietovė (miestas, miestelis ar kaimas), Facebook paskyros vardas, o jei mezgė vaikas – ir amžius. Norėsime Jums padėkoti! Tiesą pasakius, jau dabar **dėkojame**!